《代人》
宋代·沈遘

宋德承天序，郊丘必以时。先期发明诏，戒日具多仪。

閟馆严真祖，清宫谨大祠。孝思追祖考，禋祀致神祇。

三圣同升侑，群灵罔弗祗。声文更旧律，鼎鬲列亲规。

礼乐荣观洽，云雷庆泽施。欢声充有截，盛事极无遗。

皇祚千龄永，成能万世宜。臣心奚以答，歌颂一毫釐。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。